ຊຸດອົບຮົມວຽກງານສື່ບຂ່າວຕ້ານການຄ້າມະນຸດ.ໃຫ້ກຳລັງຕຳຫຼວດສະກັດກັ້ນ ແລະ ຕ້ານການຄ້າມະນຸດ ແກ່ບັນດາ ປກສ 5 ແຂວງພາກກາງ ໂດຍມີ ປກສ ບໍລິຄຳໄຊ, ປກສ ແຂວງໄຊສົມບຸນ, ປກສ ແຂວງຄຳມ່ວນ, ປກສ ແຂວງວຽງຈັນ ແລະ ປກສ ນະຄອນຫຼວງວຽງຈັນ ຈັດຂື້ນຢ່າງເປັນທາງການ, ຢູ່ທີ່ກອງບັນຊາການ ປກສ ແຂວງບໍລິຄຳໄຊ ໃນວັນທີ 15 ສິງ ຫາ 2016 ໂດຍເປັນກຽດເຂົ້າຮ່ວມຂອງທ່ານ ພັນໂທ ວົງພະຈັນ ຟອງສົມບັດ ຮອງຫົວໜ້າກົມຕຳຫຼວດ ສະກັດກັ້ນ ແລະ ຕ້ານການຄ້າມະນຸດ, ກະຊວງ ປກສ, ທ່ານ ພັນໂທ ບົວເຄືອ ລັດຕະນະວົງສາ ຮອງຫົວໜ້າກອງບັນຊາການ ປກສ ແຂວງ ບໍລິຄຳໄຊ, ພ້ອມດ້ວຍສຳມະນາກອນທີ່ມາຈາກ ປກສ 5 ແຂວງພາກກາງ, ເຂົ້າຮ່ວມຈຳນວນ 54 ຄົນ, ຍີງ 08 ຄົນ.
ທ່ານ ພັນໂທ ວົງພະຈັນ ຟອງສົມບັດ ກ່າວເປີດພິທີຢ່າງເປັນທາງການ ເຊິ່ງທ່ານໄດ້ກ່າວວ່າ: ການຝືກອົບຮົມວຽກງານສືບຂ່າວຕ້ານການຄ້າມະນຸດໃນຄັ້ງນີ້ ເພື່ອແນ່ໃສ່ເຮັດໃຫ້ພະນັກງານນັກຮົບຜູ້ທີ່ເຮັດວຽກງານດັ່ງກ່າວ ໄດ້ມີຄວາມຮູ້ຄວາມສາມາດ, ຮັບຮູ້ເຂົ້າໃຈຢ່າງເລີກເຊີ່ງຕໍ່ຂໍ້ກຳນົດ, ກົດລະບຽບ, ມາດຕະການຫຼັກການວິຊາສະເພາະວຽກງານຕ້ານການຄ້າມະນຸດ, ເພື່ອນຳໄປຈັດຕັ້ງປະຕິບັດໃຫ້ຖືກຕ້ອງຕາມລະບຽບກົດໝາຍ, ເພື່ອປົກປ້ອງຜູ້ເຄາະຮ້າຍ ແລະ ນຳເອົາຜູ້ກະທຳຜິດມາລົງໂທດຕາມລະບຽບກົດໝາຍຢ່າງເຂັ້ມງວດ. ພ້ອມທັງເນັ້ນໃຫ້ບັນດາທ່ານທີ່ເຂົ້າຮ່ວມ ໃຫ້ຮັບຮູ້ແລະ ເຂົ້າໃຈຢ່າງເລີກເຊີ່ງ ການສະກັດກັ້ນການຄ້າມະນຸດ ແມ່ນການຊອກຫາພຶດຕິກຳຂອງກຸ່ມຄົນບໍ່ດີ, ໂດຍສະເພາະແມ່ນການຊອກຄົ້ນບ່ອນລີ້ຊ່ອນ, ການນຳສົ່ງ ຫລື ການຮັບເອົາ ຄົນຢູ່ພາຍໃນ ຫລື ຕ່າງປະເທດ ດ້ວຍການຕົວະຍົວະຫຼອກຫລວງ, ການຂົ່ມຂູ່, ການບັງຄັບ, ການຜູກມັດດ້ວຍໜີ້ສີນ ດ້ວຍຮູບການອືນໆເພື່ອຈຸດປະສົງຂູດຮີດແຮງງານ, ຄ້າໂສເພນີ, ເຜີຍແຜ່ສີ່ງລາມົກ, ສີ່ງທີ່ຂັດກັບວັດທະນະທຳອັດດີງາມຂອງຊາດ, ການຕັດອະໄວຍະວະຕ່າງໆຂອງຮາງກາຍ ຫລື ຫາຜົນປະໂຫຍດອື່ນໆທີ່ຜິດກົດໝາຍ ພວກເຮົາຕ້ອງມີຄວາມພ້ອມ ສະກັດກັ້ນບໍ່ໃຫ້ບຸກຄົນທີ່ທຳຄວາມຊົ່ວບໍ່ໃຫ້ລອຍນວນ ການຝຶກອົບຮົມນີ້ແມ່ນໄດ້ດຳເນີນໄປເປັນເວລາ 5 ວັນ